cyanic-selkie/wikianc huggingface dataset:
Concert for George (album)
Concert for George er et konsertalbum til ære for George Harrison, gitt ut i 2003 i forbindelse med DVD-en med samme navn. Albumet består av liveopptredener fra mange av Harrisons velkjente sanger, fremført av hans nærmeste musikervenner. Concert for George blir sett på som en passelig og hjertlig feiring av Harrisons karriere.
Canindé de São Francisco
Canindé de São Francisco er en kommune i delstaten Sergipe i nordøstregionen av Brasil.
Concert for George (album)
Struktur og utgivelse
Spilt inn i Royal Albert Hall den 29. november 2002 – første jubileum for Harrisons død – konserten inneholdt en del musikere som kjente Harrison godt. Eric Clapton, en av Harrisons næreste venner, ikke bare spiller, men er også musikalsk leder for showet. Ravi Shankar og hans datter Anoushka Shankar representerer Indisk musikk, en viktig innflytelse på Harrisons sound. Blant Harrisons rock and roll-kolleger er Jeff Lynne, Gary Brooker, Joe Brown, Tom Petty and the Heartbreakers, Billy Preston og to av Harrisons tidligere bandkompiser i The Beatles, Paul McCartney og Ringo Starr.
Concert for George ble gitt ut i november 2003, og markerte det to-årsdagen for Harrisons død. Albumet ble godt mottatt av publikum, den nådde nummer 97 i USA. I 2005 ble DVD-en med konserten tildelt en Grammy for «Best Long Form Music Video». DVD-en inneholder ytterligere materiale med blant annet; «Sit On My Face» og «The Lumberjack Song» av Monty Python, og «Horse To The Water» fremført av Jools Holland med vokal av Sam Brown, datter av den britiske sangeren Joe Brown. Disk 1 inneholder kinoversjonen av filmen, mens disk 2 er den fullstendige konserten.
I 2008 ble albumet lagt ut på iTunes med alle sangene nedenfor samt «Horse To The Water». Monty Python-sangene fra konserten var de eneste som ikke var med. iTunes krediterer feilaktig Paul McCartney som hovedutøver på sangen «Your Eyes». McCartney spiller ikke på sangen.
Sporliste
Alle sanger er skrevet av George Harrison, unntatt hvor annet står.
Meteorologiåret 1853
Meteorologiåret 1853 er en oversikt over hendelser, prisvinnere, fødte og avdøde personer med tilknytning til meteorologi i 1853.
Vilhelm Magnus
Vilhelm Magnus (født 1871 i Minnesota, død 1929) var en norsk privatpraktiserende nevrokirurg og en pionér på sitt område. ''Cand. med.'' 1897, studerte deretter nevrologi i Paris og Frankfurt am Main samt histologi i Breslau. Arbeidet flere år ved Rikshospitalets nevrologiske avdeling og utdannet seg i nevrokirurgi i London. Praktiserte som nevrokirurg i Oslo. Også som histolog utførte han fremragende arbeid, og han klarla som den første betydningen av corpus luteum (det gule legeme) for svangerskapets forløp.
Kristian Kristiansen (1907–1993)
Kristian Kristiansen (født 24. mai 1907 i Oslo, død 19. april 1993) var en norsk pionér innen nevrokirurgi. Han var professor i nevrokirurgi ved Universitetet i Oslo (Ullevål sykehus 1955–77).
Kvensk språkråd
Kvensk språkråd er et organ som arbeider med rådgiving om kvensk språk. Det ble danna i april 2007, to år etter at kvensk fikk status som språk. Et prioritert emne er å opprette et standardisert skriftspråk basert på de ulike dialektene. Språkrådet er utnevnt av styret i Kvensk institutt.
Språkrådet behandler og sender normeringsforslag til Kvensk språkting, som er det organet som gjør endelige vedtak.
Lederen i Kvensk språkråd er Irene Andreassen, som også er statlig navnekonsulent for kvenske stedsnavn.
Det er ikke umulig at kvensk språkråd og kvensk språkting er blitt slått sammen.
Bälgviken
Bälgviken er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 253 innbyggere.
Judo under Asialekene 1998
Judo under Asialekene 1998. Judo var en av flere grener under de trettende Asialekene som ble arrangert i Bangkok i Thailand i perioden 2. til 16. oktober 1998. Det var fjerde gangen judo var på programmet under Asialekene. Det var åtte vektklasser for menn og åtte for damer. Japan ble beste nasjon med fem gullmedaljer foran Sør-Korea og  Kina med tre  hver.
Tumbo
Tumbo er et i Sverigetettsted i Eskilstuna kommune i Södermanlands län i Södermanland i Sverige. I 2010 hadde tettstedet 292 innbyggere.
Hedjet
Hedjet , også kalt Den hvite krona for Øvre Egypt, var det formelle, egyptiske navnet på ei kongekrone som ble båret av faraoer i oldtidas Øvre Egypt. Krona var høy, kjegleformet og hvit. Etter sammenslåinga av Øvre og Nedre Egypt ble den kombinert med deshret, den røde krona for Nedre Egypt, til pschent, dobbeltkrona for det forente riket.
Operasjon Carlota
Operasjon Carlota (spansk: la Operación Carlota) er navnet på den cubanske militære intervensjonen i Angola til støtte for den kommunistiske opprørsbevegelsen MPLA og den namibiske opprørsbevegelsen SWAPO. Navnet ble først brukt på den første cubanske intervensjonen i 1975, hvor cubanske soldater kjempet blant annet i det avgjørende slaget om Quifangondo, som gjorde at deres allierte kunne innta hovedstaden Luanda. Navnet har siden blitt brukt til å betegne den cubanske intervensjonen i Angola fra november 1975 og helt til alle styrkene var tilbaketrukket i 1991. Cuba hadde også tidligere hjulpet MPLA med militær støtte. I løpet av denne tida kjempet cubanske styrker i de siste fasen i den angolanske selvstendighetskrigen, borgerkrigen i Angola og den sørafrikanske grensekrigen. Navnet Carlota kommer fra Carlota Negra, som ledet et slaveopprør i 1843.
I Angola kjempet de cubanske styrkene i deres første intervensjon sammen med MPLAs FAPLA-styrker støttet av USSR og andre østblokknasjoner mot to andre angolanske frigjøringsbevegelser, FNLA og UNITA, støttet av apartheid-Sør-Afrika og Zaïre, hvis invasjon igjen var støttet av Amerikas forente stater. Etter de zairske og sørafrikanske styrkene hadde trukket seg ut etter Cubas første intervensjon ble de cubanske styrkene igjen i Angola for å støtte MPLA-regjeringen mot UNITAS motstand i borgerkrigen.
I 1988 intervenerte Cuba igjen i Angola, nå for å avverge en militær katastrofe i FAPLAs sovjetledete offensiv mot UNITA. Dette førte til slaget ved Cuito Cuanavale, hvor de cubanske styrkene spilte en viktig rolle i å hindre UNITAs og Sør-Afrikas styrker i å innta Cuito Cuanavale. Begge sider hevdet de seiret i dette slaget, men langsiktig kan det regnes som en seier for Cuba og MPLA-styrte Angola. Disse hendelsene regnes som en drivkraft i de pågående forhandlingene i Ny York, som førte til trepartsavtalen i 1988. Ifølge avtalen skulle alle utenlandske styrker, både cubanske og sørafrikanske, trekke seg ut av Angola, og i tillegg fikk Namibia sin uavhengighet fra Sør-Afrika. Den cubanske kampen i Angola var dermed også en av årsakene til at apartheid-styret i Sør-Afrika ble overvunnet. Cuba godtok at landet skulle trekke sine styrker ut av Angola i løpet av 30 måneder. 1. juli 1991 var alle de cubanske styrkene trukket ut, og omtrent samtidig trakk Cuba sine styrker ut av Republikken Kongo og Etiopia.
De cubanske styrkene i den angolanske borgerkrigen ble kommandert av Arnaldo Ochoa Sánchez fra 1975 til 1989, og deretter av Leopoldo Cintra Frías. På det meste hadde Cuba 55.000 soldater i Angola (i 1988) i tillegg til 1000 stridsvogner, og totalt ble omtrent 430.000 cubanske soldater og hjelpearbeidere sendt til Angola i løpet av den seksten år lange intervensjonen. På ett tidspunkt var omtrent to tredjedeler av alle leger i Angola cubanere.
Ruteig flyplass
Ruteig flyplass er en flyplass som ligger på gården Ruteig i Tønsberg kommune i Vestfold og Telemark fylke. Flyplassen er beregnet for mikrofly.
Danske hunderaser
Danske hunderaser er en liste over hunderaser med opprinnelse i Danmark. Listen teller fem hunderaser, men kun tre av dem er egentlig helt danske av opprinnelse. En rase regnes nemlig som dansk-svensk av opprinnelse og en annen stammer fra Grønland, som offisielt er dansk territorium, og er derfor tatt med i oversikten. Derimot anerkjennes hunderasen grand danois, til tross for navnet, ikke offisielt som dansk, men som tysk.
Stående fuglehunder
En vitenskapelig studie av fem hunderasene, publisert i Journal of Animal Science den 29. august 2013, viser at dansk spets har størst genetisk variasjon, fulgt av dansk-svensk gårdshund, broholmer, gammel dansk hønsehund og grønlandshund. Dette forundret noen, siden grønlandshunden er den mest utbredte av rasene, men studien viser altså at disse faktorene ikke nødvendigvis har noen sammenheng.
Gareth Bale
Gareth Frank Bale (født 16. juli 1989) er en walisisk tidligere fotballspiller.
Han er kjent for sine lange pasninger, skrudde frispark og evne til å komme forbi forsvarere med høyt tempo. Bale har fått mange lovord fra sine jevnaldrende, som har beskrevet ham som en fotballspiller med "enorm fart, flotte pasninger, en stor venstrefot og eksepsjonelle fysiske kvaliteter".
Southampton
Bale gjorde sin debut for Southampton den 17. april 2006, noe som gjorde han til den nest yngste spilleren for Southampton etter Theo Walcott. Det ble totalt 40 kamper for «the Saints» før han ble solgt til Tottenham i mai 2007.
Tottenham
betalte til sammen sju millioner pund for Bale. Hans første obligatoriske ligakamp kom mot Manchester United den 26. august 2007.
De første sesongene i Tottenham var Bale både skadeforfulgt og andrevalg etter Benoît Assou-Ekotto. Samtidig ble det aldri Tottenham-seier i ligaen når Bale spilte — det gikk så langt at mediene spøkte med at han hadde en forbannelse over seg. 26. september 2009 ble han byttet inn i det 85. minutt i en kamp Tottenham vant 5-0 mot Burnley FC. Den første ligaseieren hvor Bale spilte fra start kom 26. januar 2010, mot Fulham FC.
Bale ble kåret til årets spiller av sine spillerkolleger i Premier League i sesongene 2011-2012 og 2012-2013. I sesongen 2012-2013 tok han like så godt storeslem på alle kåringene. Han ble kåret til årets spiller, årets unge spiller, og årets spiller av journalistene. Med det ble han den andre spilleren gjennom tidene som har tatt en trippel. Bare Cristiano Ronaldo har klart det samme tidligere.
Real Madrid
Sommeren 2013 gikk Bale til den spanske klubben Real Madrid, i det som er en av tidenes dyreste overganger. Engelske medier rapporterte at Bale ble solgt for 100 millioner euro, mens spanske medier mente prisen var 91 millioner euro. Cristiano Ronaldo kostet 94 millioner euro i 2009.
Bale scoret i debuten mot Villarreal CF.
Landslagsspill
Den 27. mai 2006 gjorde han sin debut for mot. Han ble da den yngste gjennom tidene til å spille for Wales, bare 16 år og 315 dager gammel. Den 7. oktober 2006 ble han den yngste til å score for Wales, mot på et frispark.
Han ble tatt ut i EM-tropp til EM i Frankrike 2016.
Han ble tatt ut i EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Kommunenes Filmcentral
Kommunenes Filmcentral (KF) var et aksjeselskap opprettet i 1919 av Kommunale Kinematografers Landsforbund. I en periode produserte KF også skolefilm og drev eget filmlaboratorium. KF var eid av 41 norske kommuner og Kommunale Kinematografers Landsforbund. KF ble kraftig redusert 2000 da Oslo kommune solgte sin aksjepost samtidig med at amerikanske samarbeidspartnere som Fox og Disney etablerte egne avdelinger. KF ble nedlagt i 2001.
Sundbyholm
Sundbyholm er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 485 innbyggere.
Charles H. Schneer
Charles Hirsh Schneer (1920–2009) var en amerikansk filmprodusent som er mest kjent for sitt arbeid med spesialeffekt-pioneren Ray Harryhausen. Han er mest kjent for eventyrfilmen Jason og det gylne skinn, fra 1963.
Schneer debuterte som «associate producer» i 1953 på dramafilmen The 49th Man. I 1955 var han produsent på monster- og sciencefictionfilmen Det kom fra havets dyp, som var hans første egentlige produsentjobb. Ved siden av ovennevnte titler produserte han blant annet tre filmer om sjøfareren Sinbad. I 1981 produserte han sin siste film, Clash of the Titans.
Schneer produserte totalt 26 filmer.
Filmografi
(utvalg)
Frelseren Kristus-katedralen
Frelseren Kristus-katedralen (russisk: Хра́м Христа́ Спаси́теля – Khram Khrista Spasitelja) er en katedral i Moskva i Russland. Den ligger ved Moskvaelven, og er med sine 103 meter den høyeste russisk-ortodokse katedralen i verden.
Som en markering av seieren over Napoleon i 1812 erklærte tsaren at det skulle bygges en katedral til ære for Kristus Frelseren "«for å vise Vår takknemlighet til det Guddommelige Forsynet som har frelst Russland fra den dommen som overskygget henne»" og som et minne over det russiske folkets ofre. Grunnsteinen ble lagt først i 1839 og byggearbeidet pågikk i førti år. I 1882 ble Tsjaikovskijs 1812-ouverturen uroppført i katedralen. Den offisielle innvielsen ble feiret samtidig med tsar Aleksander IIIs kroning 26. mai 1883. I tilknytning til katedralen ble det i 1912 reist et pompøst monument over Alexander III, som markerte 100-årsjubileet for seieren over Napoleon.
Etter oktoberrevolusjonen ble det bestemt at katedralen skulle rives. Monumentet ble demontert i 1918 som et uønsket symbol for tsarriket. Under Stalin ble det besluttet å erstatte katedralen med en ny bygning, Sovjetenes palass som skulle bli verdens høyeste bygning, 415 meter høyt og med en 70 meter høy Lenin-statue på toppen. På ordre av Stalins politbyrå ble katedralen minert og sprengt 5. desember 1931.
Byggingen av Sovjetenes palass ble aldri fullført. Grunnforholdene var dårlige, og verdenskrigen endret prioriteringene. I 1960 ble i stedet fundamentet benyttet til et enormt friluftsbad. Badet var sirkelformet med diameter 129,5 meter, delt i fire segmenter, og med en fontene i midten. Badet var åpent hele året, og om vinteren gjorde oppvarmingen at store områder ble tåkelagt.
Under perestrojka-reformene på 1980-tallet ble det reist krav om at katedralen skulle gjenreises. 7. januar 1995 ble grunnsteinen lagt igjen. Katedralen ble forsøkt gjenoppbygd med størst mulig likhet til det opprinnelige byggverket. 31. desember 1999 ble den første gudstjenesten holdt, med offisiell innvielse 19. august 2000. Et monument over Alexander II sto ferdig utenfor katedralen i 2005.
Malmköping
Malmköping er et tettsted i Flen kommune i Södermanlands län i Södermanland i Sverige. I 2010 hadde tettstedet 1 977 innbyggere.
Malmköping ligger cirka 15 kilometer nord for Flen, er kommunens største turiststed, og sete for Sveriges Lokaltrafikmuseum med blant annet sporvogner fra Sveriges 13 sporvognsbyer. Museet drives på ideell basis av medlemmer i Svenska Spårvägssällskapet. I Malmköping ligger også museet Malmahed og et såkalt naturum.
Historie
Utgravninger har vist at området var bebodd allerede for 5000 år siden. Malmköping er først og fremst preget av regimentet som hadde sitt øvingssted her. Stedet er opprinnelig vokst opp omkring forsvaret som hadde virksomhet der mellom årene 1774 og 1921.
I 1771 blev Gustaf Adolf von Siegroth sjef for Södermanlands regiment, og samme år valgte han ut Malma hed til permanent ekserserplass.
Navnet plevna kommer fra den bulgarske byen Pleven. Der ble det i 1877 utkjempet harde slag under den russisk-tyrkiske krigen på Balkan. Da brukte man for første gang skyttergraver, et system som senere ble innført i Malmköping. Restene av disse øvingsskyttergravene finnes fremdeles på Plevnahöjden. I 1921 flyttet Södermanlands regiment permanent til Strängnäs.
Stedet i dag
I dag er stedet kanskje best kjent for Malma Marken som arrangeres på Malma hed. Markedet er blitt arrangert årlig av Malmköpings IF i juli siden 1976 og pleier å trekke ca. 60 000 – 80 000 besøkere.
Jernbane
Tidligere gikk jernbanen Stålboga-Skebokvarn gjennom stedet. Etter at den ble nedlagt, har stasjonen og en strekning av linjen blitt ombygd til museumssporvei.
Vælsvanna
Vælsvanna eller Vælsvatna kan vise til:
Døde sjeler
Døde sjeler (russisk: Мёртвые души, Mjortvyje dusji) er roman fra 1842, og er den ukranisk-russiske forfatteren Nikolaj Gogols (1809–52) eneste fullførte roman. Gogol beskrev selv verket som et «episk poem i prosaform».
Bakgrunnen
I Russland fram til 1861 eksisterte det livegenskap. Dette var et system som gjorde bøndene til leilendinger, hvor de var godseiernes eiendom og kunne selges og behandles på samme måte som husdyr. Når godseierne refererte til antall bønder de rådde over, brukte de uttrykket «sjeler». Godseierne var også skattepliktige for alle leilendingene. En folketelling ble gjennomført med ti års mellomrom, og dersom en godseier mistet bønder i mellomtiden, gjennom dødsfall eller rømminger, måtte han likevel betale skatt for disse frem til neste folketellingen. Dette førte til at de fleste godseiere rådde over, på papiret levende, men i praksis, «døde sjeler».
Dikteren Aleksandr Pusjkin anbefalte Gogol å skrive en bok om temaet, med utgangspunkt i anekdoter om en svindler som kjøpte døde sjeler. Fra forfatterens side vokste det «som først later til å ha vært tenkt som en pikaresk roman om den omreisende oppkjøperen av døde sjeler, etter hvert til en gigantisk plan om å skrive en russisk Den Guddommelige Komedie.» Den forliggende boken var tenkt som den første av tre bøker, og skulle være Gogols versjon av Dantes Helvete. Gogol begynte på oppfølgeren, Døde Sjeler 2, men denne boken sies å ha blitt ødelagt av Gogol selv, og man kjenner bare til fragmenter av dette verket.
Fortellingen
Romanens hovedperson er svindleren Tsjitsjikov, som reiser rundt til egnens godseiere og kjøper opp «døde sjeler», det vil si bønder som har dødd siden siste folketelling. Ettersom disse bøndene fremdeles er i live, statistisk sett, kan Tsjitsjikov føre dem opp som sin formue, og derfor fremstår som en holden mann. På den måten kan han ta opp større lån, og etablere seg som storkar.
Som i mange av Gogols andre fortellinger er den sosiale kritikken i Døde Sjeler kommunisert hovedsakelig gjennom absurd satire. Mens Tsjitsjikov fremstilles som en utpreget gjennomsnittlig og pregløs person, fremstilles alle de høyerestående personene han møter, både i guvernementsbyen og på de fem herregårdene i omegnen som groteske karikaturer: «skikkelsene som er bygd opp omkring enkelte lave karaktertrekk, forstørres opp i så groteske overdrivelser at til og med omgivelsene tar farge av dem.»
Romanen kan leses på tre ulike måter: for det første som en absurd komedie over Tsjitsjikovs svindelprosjekt; for det andre som en skarpt satirisk studie over de fem ulike godseierkaraktene som Tsjitsjikov møter på sin innkjøpsreise: «Møtene mellom Tsjitsjikov og diverse godseiere er menneskestudier på høyeste nivå. Han møter gjerrighet, lettelse, kynisme, kåtskap og takknemlighet. Og ikke minst mistenksomhet.» For det tredje ble romanen allerede i samtiden oppfattet som en «avsløring av livegenskapet», selv om forfatteren selv senere hevdet at dette ikke var den opprinnelige hensikten.
Romanen ble dramatisert av Mikhail Bulgakov i 1932
Låtefossen
Fossen er en av Norges mest besøkte naturbaserte turistattraksjoner. I 1995 ble det anslått at 650,000 stoppet for å se på fossen. Trollstigen og Vøringsfossen ble anslått til omtrent samme antall besøkende. Den er spesiell i det at den har to overløp fra Lotevatnet som flyter sammen midt i fossen. Låtefossen er egentlig to fosser, Skarsfossen i sør og Låtefossen i nord. Begge kommer fra Lotevatnet. Den ligger i elva Austdølo, ei sideelv til det vernede Opo-vassdraget. Fossen har jevn vannføring året rundt. Låtefossen var et populært reisemål for engelske og tyske turister som besøkte Odda på 1800-tallet. For å komme til fossen ble turistene skysset med hest og karjol fra fjorden og opp langs Sandvinvatnet og videre opp Oddadalen til Låtefossen. Det var også en kafé med overnatting ved fossen. På sørsiden av fossen er det rester etter kafeen på knausen litt ovenfor riksveien. Dit ble det også anlagt en kjørevei i slyng langs berget. Før industrialiseringen var hele Odda involvert i turistnæringen knyttet til fossene og Buerbreen. I 1905 hadde Odda ti hoteller, og omkring halvparten av utlendingene som besøkte Norge var innom Odda.
De engelske og tyske turistene beskrev fossen og landskapet rundt som en sensasjon:
Opovassdraget med Låtefossen var blant de 93 vassdrag som ble varig vernet i Verneplan I fra 1973. Av de berømte fossene i Hardanger er bare Låtefossen urørt. Vøringsfossen, Tyssestrengene og Skjeggedalsfossen er regulert til vannkraft. Riksvei 13 krysser den nedre delen av fossen på ei steinhvelvbru. Broen inngikk i hovedveiforbindelsen mellom Østlandet og Vestlandet igangsatt i 1857. Broen var ferdig i 1859 og det første store prosjektet langs traseen. Vannspruten fra fossen gjør at veibanen nesten alltid er våt. Mot fossen har broen isbrytere, men på nedsiden mot storelven ble isbryterne bygget inn ved utvidelsen på 1940-tallet. Låtefoss bru er 60 meter lang og har seks løp for vannføringen. Fire av løpene var rundt 5 meter brede, og de to siste var over 5 meter. Kjørebanen var opprinnelig 3,6 meter bred og ble på 1940-tallet utvidet med om lag to meter for å ta unna den økende biltrafikken. Den asfalterte kjørebredden ble da 5,5 meter. Ved utvidelsen ble kjørebanen forsterket med en plate av 20 centimeter armert betong. Steinhvelvingene som er synlig mot storelven, er fra 1940-tallet.
Torshälla huvud
Torshälla huvud er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 492 innbyggere.
Arne Haugestad
Arne Haugestad (1935–2008) var en norsk jurist. Han var høyesterettsadvokat, ekspedisjonssjef i Justisdepartementet, sjef for Fengselsstyret og sorenskriver på Lillehammer. Haugestad var daglig leder for Folkebevegelsen mot norsk medlemskap i EEC fra 1970 til 1973 og forsvarer for Arne Treholt fra 1985 til 1992.
Liv og virke
Arne Haugestad var sønn av høyesterettsadvokat Einar Haugestad (1903–84) og Ellen Margareta Thelin (1908–99). Han flyttet til Oslo som tolvåring og tok examen artium der i 1954. 1960 avla han juridisk embetseksamen. Han var formann i Det Norske Studentersamfund i 1961 og leder av Norsk Studentunion i 1958. Han ble gift i 1959 med Anne Lise Jahr (1936–2006), datter av handelsmann Erling Jahr (1901–57) og Olaug Hestnæs (1907–86).
Haugestad var daglig leder for Folkebevegelsen mot norsk medlemskap i EEC fra 1970 til 1973 og forsvarer for Arne Treholt fra 1985 til 1992.
Lekkasjesaken
Haugestad forbindes spesielt med lekkasjesaken som førte til at Per Borten måtte gå av som statsminister. Det var under en flyreise i 1971 at Borten ba Haugestad om å lese et notat der det framgikk at et fransk kommisjonsmedlem mente Norge ikke burde søke om medlemskap da motstanden i folket var meget sterk. Innholdet i notatet ble slått stort opp i Dagbladet, og det førte til en intens kildejakt. Flere mente at Haugestad måtte være kilden. Det ble senere klarlagt at det ikke var Haugestad, men Ole N. Hoemsnes som var Dagbladets kilde.
Capela (Sergipe)
Capela er en kommune i delstaten Sergipe i nordøstregionen av Brasil.
Formel 1-sesongen 2007
Formel 1-sesongen 2007 var den 58. sesongen av FIAs Formel 1-verdensmesterskap. Sesongen startet 18. mars 2007 og ble avsluttet 21. oktober etter sytten løp. Verdensmesterskapet for førere ble vunnet av Kimi Räikkönen i Ferrari, som avgjorde mesterskapet i det siste løpet i sesongen, Brasil Grand Prix.
Konstruktørmesterskapet ble vunnet av Ferrari, etter at McLaren ble fratatt alle poengene i mesterskapet på grunn av en spionasjesak mot Ferrari.
Bridgestone leverte dekk til samtlige lag i 2007.
Oppsummering av sesongen
Førermesterskapet ble på sensasjonelt vis avgjort i det siste løpet under Brasil Grand Prix. Før løpet kunne både Lewis Hamilton, Fernando Alonso og Kimi Räikkönen vinne mesterskapet. Sist gang tre førere kunne vinne mesterskapet i det siste løpet var i 1986, hvor franskmannen Alain Prost vant. Debutanten Lewis Hamilton var den store favoritten. Han hadde ledet mesterskapet store deler av sesongen og ledet med fire poeng på Fernando Alonso, og syv poeng på finnen Kimi Räikkönen før løpet. Hamilton rotet det voldsomt til for seg selv i løpet og endte på en 7.-plass. Kimi Räikkönen vant løpet og vant dermed også mesterskapet; ett poeng foran både Lewis Hamilton og Fernando Alonso.
Sluttresultater 2007
Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.
Noter
<references group='lower-alpha'/>
Eidsberg flyplass
Eidsberg flyplass er en flyplass som ligger rundt 2 kilometer nord-nordvest for Eidsberg i Indre Østfold kommune i Viken fylke.
Meteorologiåret 1854
Meteorologiåret 1854 er en oversikt over hendelser, prisvinnere, fødte og avdøde personer med tilknytning til meteorologi i 1854.
Mari Persen
Mari Persen (født 26. juli 1977) er en norsk musiker basert i Bergen. Hun er vokalist og klassisk fiolinist, men trakterer også en rekke andre instrumenter.
Hun utgav sitt første, selvtitulerte soloalbum i 2009.
Anne Lind
Anne (Zooey) Lind (født 1948) er en norsk forfatter.
Alberga
Alberga er et tettsted i Eskilstuna kommune i Södermanlands län i Södermanland i Sverige. I 2010 hadde tettstedet 395 innbyggere.
Drømmekvinnen "10"
Drømmekvinnen "10" (originaltittel: 10) er en amerikansk romantisk komedie fra 1979 regissert av Blake Edwards. Hovedrollen spilles av Dudley Moore, mens sentrale biroller spilles av Bo Derek og Julie Andrews.
Drømmekvinnen "10" er en av de første komediene med Dudley Moore og den filmen som gav hans karriere et støt fremover. Den ble meget populær i USA, men fikk blandet mottakelse av anmelderne.
Handling
George Webber er en middelaldrende og rik komponist i en slags overgangsalder som rangerer alle kvinner etter en skala fra 1 til 10. Tieren synes uoppnåelig inntil han en dag får øye på Jenny, og dermed starter jakten på "drømmekvinnen". Hun er for sikkerhets skyld på vei til sitt eget bryllup, men dette stopper ikke den driftige Webber. Han risikerer både karrieren og forholdet til Samantha for å bli bedre kjent med Jenny. Besettelsen fører ham til en psykiaters sofa, en tannlegestol og til slutt til et tropisk paradis.
Popularitet og økonomi
Drømmekvinnen ble en stor publikumssuksess i USA. hvor den spilte inn $75 millioner. Den ble den åttende mest innbringende filmen i USA i 1979.
Produksjonskostnadene var på ca $7 millioner.
Anmelderne
Den fikk blandet mottakelse av anmelderne, noe som gjenspeiles i at den har fått 68 % på Rotten Tomatoes. Den amerikanske anmelderen Roger Ebert gav den toppkarakter, mens Leonard Maltin bare gav den 2 av 4 stjerner.
Den ble godt mottatt av de norske anmelderne. Blant annet gav både Aftenposten, VG og Arbeiderbladet den terningkast fire, mens Dagbladet gav den tre.
I rollene
(utvalg)
Gulli flyplass
Gulli flyplass er en flyplass som ligger på gården Gulli i Nes kommune i Akershus fylke.
Nairobi Railway Museum
Nairobi Railway Museum er et jernbanemuseum i Nairobi, Kenya, beliggende like inntil Nairobi jernbanestasjon. Museet ble åpnet av East African Railways and Harbours Corporation i 1971, men drives i dag av Kenya Railways. Museets sporområde er sammenkoplet med jernbanens operative nett, og samlingen inneholder blant annet tre damplokomotiv som ved spesielle anledninger benyttes til utflukter. I den senere tid (januar 2011) har museet også åpnet en modelljernbane.
Ida Cox
Ida Cox (født Ida Prather 25. februar 1896 i Toccoa, Georgia, USA, død 10. november 1967 i Knoxville Tennessee) var en amerikansk sangerinne, kjent for et stort antall innspillinger, vesentlig innen blues.
Meteorologiåret 1855
Meteorologiåret 1855 er en oversikt over hendelser, prisvinnere, fødte og avdøde personer med tilknytning til meteorologi i 1855.
Ida Cox
Hun fikk gryende berømmelse på turne med vaudeville, der hun sang med Jelly Roll Morton og King Oliver på Plantation Cafe i Chicago. På 20-tallet utga hun under pseudonym som Kate Lewis, Vehna Bradley, Julia Powers og Jane Smith, samt med ektemannen, pianist Jesse Crump. Hun spilte med Bessie Smith i oppsetninger på Broadway (Fan waves, 1934), var fast artist på bl.a Café Society Downtown i Greenwich, og medvirket i From spirituals to swing på Carnegie Hall (1939). Inntil et slag-tilfelle (1945) turnerte hun også med «I.C. and her all-star band». Hennes siste utgivelse var Blues for Rampart Street (1961) med Coleman Hawkins Quintet, før hun døde av kreft.
Liste over øyer i Spania
Liste over spanske øyer er ei liste over øyer som tilhører Spania.
Borsökna
Tidligere var den vestlige delen av området regnet som et separat tettsted kalt Västra Borsökna, som i 2005 hadde 482 innbyggere, men i 2010 var det vokst sammen med tettstedet Eskilstuna og ble regnet som en del av dette.
Sørøyane
Sørøyane er ei øygruppe i Herøy i Møre og Romsdal, Møre og Romsdal. Den omfatter bl.a. øyene Nerlandsøya, Leinøya, Remøya (Rimøya), Bergsøya, Runde og Skorpa og ligger på søre Sunnmøre.
De siste tiårene har Sørøyane i stadig større grad blitt et begrep som omfatter alle øyene på Ytre Søre Sunnmøre. Det vil si kommunene Hareid, Herøy, Sande og Ulstein. I tillegg til øyene som allerede er nevnt, snakker vi da blant annet om Hareidlandet, Dimna, Hatløya, Eika, Gurskøya, Sandsøya, Voksa og Kvamsøya.
Liste over skotske whiskydestillerier
''Denne listen er ukomplett. Legg gjerne til flere destillerier ved å trykke 'rediger'''
Thar
Thar er en ørken som ligger i det vestlige India og sørøstlige Pakistan. Den kalles også Store indiske ørken eller Cholistanørkenen. Angivelse av størrelsen på ørkenen varierer, men WWF setter selve ørkenen til 238.700 km². Andre kilder oppgir størrelsen på ørkenen så stor som 488.300 km². Av dette ligger de 208.110 km² i India, hvor Tharørkenen omfatter omkring tre fjerdedeler av delstaten Rajasthan.
Thar har en årlig nedbør på under 300 mm.
Ørkenen består for det meste av steinete sand og sanddyner og den er verdens mest befolkede ørkenområde.
Solveig Kloppen
Solveig Kloppen (født 10. juni 1971 i Trondheim) er en norsk skuespiller og programleder. Solveig Kloppen er oppvokst i Vik i Sogn og på Jessheim på Øvre Romerike. Som russ ved Jessheim videregående skole i 1991 var hun både revysjef, instruktør og artist. Hun har utdannelse fra universitetene i Bergen og Oslo, fra Journalisthøgskolen samt fra Fysioterapihøgskolen i Oslo.
Hun har tidligere vært standup-komiker. Hun spilte resepsjonisten Tine i komiserien Bot og bedring på TV 2 fra 1996 til 1998 og ledet prateprogrammet Mandagsklubben på TVNorge i 2000 og ungdomsprogrammet Trigger på NRK sammen med Thomas Numme. Sommeren 2003 ledet hun Petres sommermorgen på radiokanalen NRK P3 sammen med Annette Walther. Samme høst lagde hun skjult-kamera-innslag til NRK1s lørdagsunderholdningsprogram LørDan. Hun spilte lesbiske Marte i den romantiske filmkomedien Kvinnen i mitt liv som ble lansert i 2003 og rollen som Mortimers mor i eventyrfilmen Dragevokterens jul fra 2020.
Kloppen var programleder i Idol på TV 2 sammen med Ingrid Gjessing i 2004-sesongen og med Kåre Magnus Bergh i 2005 og 2006. For sin innsats i Idol vant hun publikumsprisen under Gullruten 2005. Hun var også nominert til Gullruten 2008 for sin innsats som programleder for Hjelpekorpset sammen med Helén Vikstvedt. Våren 2011 var hun medprogramleder i TV 2-serien Svendsen om Hansen og Jensen hvor hun og Truls Svendsen forsøkte å avkrefte eller bekrefte myter nordmenn har om hverandre. Serien ble kåret til beste magasin- eller livsstilsprogram under Gullruten 2011. Senere var hun programleder i Ønskedrømmen på TV 2 sammen med Øyvind Mund og Carsten Skjelbreid og fra januar 2015 TV 2-programmet En kveld hos Kloppen. For programmet vant hun Gullruten 2017 i klassen beste kvinnelige programleder og var nominert til publikumsprisen under Gullruten 2018. Foran Gullruten 2018 ble hun nominert i klassen beste programleder for Det jeg ikke fikk sagt og til publikumsprisen.
Siden 2012 har hun vært programleder for talentkonkurransen Norske Talenter. Den første sesongen hun var programleder ledet hun sendingene sammen med Stian Blipp, men har siden 2014 vært programleder alene. I 2022 tok hun over som medprogramleder i quiz-programmet Alle mot alle på TV Norge sammen med Jon Almaas. For programmet vant de to sammen Gullruten 2022 i klassen beste programleder – underholdning.
Kloppen er gift med Dagbladet-journalisten Kjartan Brügger Bjånesøy. Sammen har de to barn.
Huseby flyplass
Huseby flyplass er en flyplass som ligger på gården Huseby i Fredrikstad kommune i Østfold fylke.
Strindheim
Strindheim er en bydel nordøst i Trondheim, i tidligere Strinda kommune. I 1894 ble eiendommen Emilies Minde solgt til Lade skolestyre som bygde folkeskole der. Denne fikk navnet Strindheim i 1896.
Strindheim skole er nærmere beskrevet i årbok 2005 for Strinda den gang da. Strindheim kirke ligger i denne bydelen.
Strindheim Idrettslag har ett av landets mest kjente idrettsmiljøer, med blant andre Petter Northug på laget.
Lier flyplass
Lier flyplass er en flyplass som ligger rett sør for Sylling i Lier kommune i Viken fylke.
Madare sefr darajeh
Madare sefr darajeh (persisk: مدار صفر درجه; engelsk: The Zero Degree Turn) er en iransk dramaserie på 30 episoder som gikk på iransk TV i 2007. Serien er løst basert på opplevelsene til den iranske diplomaten Abdol Hossein Sardari som reddet livet til flere forfulgte jøder under andre verdenskrig i Frankrike, noe som i ettertid gav ham tilnavnet «den iranske Schindler». Serien var skapt av Hassan Fathi.
Libanon, Frankrike og Ungarn var også involvert i produksjonen. Serien ble svært populær da den gikk på TV i Iran.
Handling
Serien følger skjebnen til den iranske diplomaten Habib Parsa og kvinnen han forelsker seg i, den franske jøden Sara Stroke. Historien er lagt til Paris tidlig på 1940-tallet og viser blant annet tyske nazister som tvinger menn, kvinner og barn med gule stjerner på klærne opp i lastebiler. Habib Parsa bestemmer seg for å gjøre noe både for kvinnen han er forelsket i og andre franske jøder, og utstyrer dem med falske iranske pass. Slik unnslipper Sara, hennes familie og tusener av andre jøder utryddelsen i nazistenes leire.
Kvensk språkting
Kvensk språkting er et organ som gjør vedtak i normeringsspørsmål angående kvensk språk som er behandla av Kvensk språkråd. Viktige mål er et standardisert skriftsystem og en kvensk skolegrammatikk.
Øyvind Hunskaar
Øyvind Hunskaar (født 14. oktober 1951 i Sandefjord) er en norsk lokalpolitiker bosatt i Larvik. Han er mest kjent for sin periode som ordfører i Larvik kommune fra 1994 til 1999 for Senterpartiet.
Biografi
Som lokalpolitiker var Øyvind medlem av kommunestyret i Larvik fra 1987 til 2003. I perioden 1992-1993 fungerte han som varaordfører i kommunen, og fra 1994 til 1999 var han Larviks ordfører. Hunskaar satt også 12 år på fylkestinget i Vestfold fra 2003 til 2015, og var Senterpartiets stortingskandidat i hjemfylket i 2001. I 2015 ble han tildelt Senterpartiets hederstegn for sin innsats som politiker. Høsten samme år gjorde han også politisk comeback i planutvalget i Larvik, der han særlig har gjort seg bemerket i saken om utbygging av Grand-kvartalet i byens sentrum.
I sin sivile karriere har Hunskaar arbeidet som lærer og konstituert rektor ved Melsom videregående skole i Stokke i Vestfold, og som bonde på gårdsbruket Søndre Lauve i Hedrum utenfor Larvik. Av utdanning er han agronom fra landbrukshøyskolen på Ås.
Nordenskiöldbreen
Nordenskiöldbreen er en isbre på Spitsbergen på Svalbard mellom Dickson Land og Bünsow Land. Isbreen går ut i Adolfbukta, innerst i Billefjorden og er 25 km lang og 11 km bred.
Nordenskiöldbreen er oppkalt etter den finlandssvenske geologen Adolf Erik Nordenskiöld (1832–1901).
Meteorologiåret 1856
Meteorologiåret 1856 er en oversikt over hendelser, prisvinnere, fødte og avdøde personer med tilknytning til meteorologi i 1856.
Liste over serbiske flagg
Listen over serbiske flagg omfatter nåværende og historiske flagg brukt i Kongeriket Serbia og landets områder og provinser.
Taksonomi
Taksonomi (fra gresk ', taxis 'orden' eller 'ordne' og ', nomos 'lov' eller 'lære') er anvendelsen av og læren om klassifisering. Begrepet brukes i en rekke vitenskapelige fagområder.
Uavhengighet/Demokrati
Uavhengighet/Demokrati var en euroskeptisk gruppering i Europaparlamentet.Ved valget i 2009 falt gruppen under sperregrensen på 25 representanter, som er kravet til å danne en gruppe i Europaparlamentet.
Australias Grand Prix 2008
Australias Grand Prix 2008 var et Formel 1-løp som ble arrangert 16. mars 2008 på Melbourne Park. Det var det første løpet i Formel 1-sesongen 2008.
Løpet var det første uten traction control (antispinn) siden San Marino Grand Prix 2001. Dette var debutløpet for det nye Force India-teamet, som kjøpte opp Spyker på slutten av. To førere debuterte også i Formel 1: Nelson Piquet jr., sønn til den tredobbelte verdensmesteren Nelson Piquet, og firedobbelte Champ Car-mesteren Sébastien Bourdais. Den regjerende GP2-mesteren Timo Glock gjorde også comeback i Formel 1 med Toyota-teamet.
Rapport
Bare seks biler fullførte årets første Formel- 1-løp i Australia, ikke medregnet Rubens Barrichello som ble disket. Hamilton stakk i fra allerede fra start – men ettersom sikkerhetsbilen måtte ut hele tre ganger ble feltet stadig samlet. Hamilton holdt, i motsetning til i et par av de siste løpene i 2007, hodet kaldt og var i praksis aldri truet.
Mest skuffende var nok dagen for Ferrari som etter en dårlig kvalifisering hadde mye å ta igjen, men dårlig ble bare verre og både Massa og Räikkönen måtte bryte med tekniske problemer. Finnen brøt med bare noen få runder igjen, men etter å ha vært skikkelig ute på gresset en gang etter et forbikjøringsforsøk på Kovalainen og en snurring noen runder senere. Også de to Toro Rosso-bilene med Ferrarimotor brøt løpet.
Nick Heidfeld tok andreplassen og Nico Rosberg viste også god fart og sikret seg tredjeplassen. Den andre McLaren-føreren, Heikki Kovalainen, var maksimalt uheldig med timingen da sikkerhetsbilen var ute siste gang og måtte gå i pit mens feltet var samlet – noe som gjorde at det som så ut som en sikker andreplass ble redusert til en femteplass. Fernando Alonso slet lenge med å avansere i sin Renault, men etter hvert som feltet ble desimert, styrte han unna alle problemer og sikret seg til slutt en fjerdeplass.
Kvalifisering
Noter til tabellen:
Løpet
Noter til tabellen:
Nerlandsøya
Nerlandsøya er den tredje største øya i kommunen etter Gurskøya og Leinøya, og ligger nordvest for Skorpa og vest for Bergsøya. Innbyggertallet pr 01.01.2018 var 871, fordelt på grunnkretsene Kopparstad, Kvalsund og Kvalsvik.
Geografi
Nerlandsøya er skilt fra Skorpa av Skorpesundet og fra Bergsøya av Søre Vaulen. Fylkesvei 20 kommer over til Nerlandsøya fra Bergsøya, via Nerlandsøybrua. Denne veien deler seg og går så videre mot henholdsvis Kopperstad og Kvalsvika (da som fylkesvei 21). På østsiden av øya ligger Breidsundet og Holmefjorden, som skiller øya fra Remøya.
Topologi
Øya har fått navn etter de lave delene av øya, da spesielt midt mellom fjellmassivet Kvalsundfjellet og det som Mulefjellet er en del av. Den laveste delen av dette området har også fått navnet Nerland. Den høyeste toppen, som ligger på Kvalsundfjellet, er Varden og er 430 meter høy. Sørøst på øya, øst for Kvalsundfjellet, er det også lavt og til en viss grad mulig å drive jordbruk. I vest, mellom Kvalsundfjellet og Mulefjellet, ligger Mulevika som siste stoppested før Atlanterhavet. Øya er også blitt kalt Kvalsvikøy.
Cedro de São João
Cedro de São João er en kommune i delstaten Sergipe i nordøstregionen av Brasil.
Mauritius
Republikken Mauritius (engelsk: Republic of Mauritius; fransk: République de Maurice) er en øystat i det sørvestlige Indiahavet, omkring 900 km øst for Madagaskar. Landet har en befolkning på 1,29 millioner. I tillegg til hovedøya Mauritius tilhører også St. Brandonøyene, Rodrigues og Agalegaøyene republikken Mauritius. Mauritius er sammen med Réunion en del av Maskarenene.
Demografi
Før den europeiske oppdagelsen på 1500-tallet var øya ubebodd. Som følge av den franske koloniseringen kom de to første befolkningsgruppene til øya: Kreolene er etterkommerne etter afrikanske slaver og er katolsk kristne og snakker créole, et kreolspråk basert på fransk. Franco-mauritiens («fransk-mauritiere») er etterkommerne etter de franske plantasjeeierne. De er også katolske, og snakker et mer standardisert fransk. Etter årelang utvandring til Sør-Afrika, Frankrike og England utgjør de nå kun noen få tusen mennesker.
Etter at slavene ble frigjort i 1833, måtte ny arbeidskraft hentes inn. Kontraktsarbeidere fra India ble da hentet inn, og de utgjør i dag to tredjedeler av befolkningen.
Per 1. juli 2013 hadde Mauritius en folkemengde på 1,295,789. Av disse bodde 1,257,121 på øya Mauritius, 38,379 på Rodrigues og 289 på andre øyer. Befolkningsveksten fra 2012 til 2013 var på 0,3 %.
Språk
Engelsk er offisielt språk. Befolkningen snakker i dag først og fremst créole. Folketellingen i 2011 viste at 86,5 % benyttet créole som hjemmespråk. Flere indiske språk er i dag i bruk, det viktigste er bhojpuri, som tales av 5,2 % av befolkningen. Av indiske språk tales det også hindi, tamil og telugu. Fransk benyttes av 4,1 %. Mindre grupper benytter også engelsk og kinesisk som hjemmespråk.
Religion
Den største gruppen, 48 %, er hinduer. 32,7 % er kristne, med Den katolske kirke som det største kirkesamfunn. 17,3 % av befolkningen tilhører islam.
Historie
Øya har vært kjent av araberne siden 900-tallet, portugiserne kom som første europeere til øya i 1505. Nederlenderne koloniserte øya i 1638, og de kalte opp øya etter prins Maurits av Nassau. Nederlenderne dro fra øya noen tiår senere. På 1700-tallet var øya under fransk kontroll. Etter Mauritius-offensiven ble øya britisk i 1810, og britene beholdt kontrollen fram til uavhengigheten i 1968. Mauritius har siden uavhengigheten vært et stabilt demokrati, og er i dag blant Afrikas rikeste land.
Næringsliv
Fra uavhengigheten i 1968 har landet utviklet seg fra en fattig landbruksøkonomi med fokus på eksport av sukker til en mer diversifisert økonomi med vekst innen industri, finans og turisme. Den tidligere dominerende sukkerindustrien står nå for rundt 25 % av eksportinntektene. Landet har et bruttonasjonalprodukt på $16,8 milliarder (2005). Regnet som per capita gjør dette Mauritius til det nest rikeste landet i Afrika.
Turisme
Attraksjoner:
Høytider og helligdager
Landet har 15 offentlige fridager. Disse er en blanding av merkedager, nasjonale minnedager og helligdager som stammer fra ulike religiøse og kulturelle tradisjoner.
Første og andre nyttårsdag er offentlige fridager. Avskaffelsen av slaveriet markeres med offentlig fridag 1. februar. 12. mars er uavhengighets- og republikkdagen. Landet fikk sin selvstendighet denne dagen i 1968. 1. mai, arbeidernes dag, er også offentlig fridag. 2. november markerer kontraktsarbeidernes ankomst.
En rekke andre offentlige fridager stammer fra tradisjonene til landets befolkning. Flere indiske høytider markeres og er offentlige fridager. Det gjelder hindufeiringen Thaipoosam Cavadee som er utbredt blant tamiler, shivanatten (kalt Maha Shivaratree), ugadi (kalt Ugaadi) som er første dag i måneden chaitra og nyttårsdag, Ganesh Chaturthi til ære for Ganesha og den hinduistiske lysfesten divali. Kinesisk nyttår feires som vårfest. De kristne høytidene allehelgensdag og første juledag er offentlige fridager. Det er også en offentlig fridag i forbindelse med id al-fitr, den muslimske høytiden som markerer slutten på fastemåneden ramadan.
Urbanitet
Den største byen er hovedstaden Port Louis som ligger på nordvestkysten av øya. Sørover fra hovedstaden og opp på Wilhelmsplatået (Plaines Wilhelm) finnes en rekke andre byer som etterhvert har vokst sammen til en eneste tettbebyggelse, hva vi på norsk ville kalt et tettsted. De største av disse byene er, sortert etter innbyggerantall, Beau Bassin/Rose Hill, Vascoas-Phoenix, Curepipe og Quatre Bornes. Sammen med de øvrige mindre byenhetene på platået, og de byene i distriktet Pamplemousse nordøst for hovedstaden som også er vokst sammen med hovedstaden, utgjør denne bybebyggelsen over 900 000, to tredeler av landets innbyggere.
Menneskerettigheter
Mauritius har fengselsstraff inntil 5 år for homofili.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Yasovarman
Yasovarman var en Khmerkonge som regjerte fra 889-910. Noen Khmerlegender vil ha det til at han døde av spedalskhet, men dette er ikke bekreftet. Lolei, Phnom Bakheng, og Østre Baray-reservoaret er monumenter til denne kongens ære, alle plassert i nærheten av Kambodsjas nasjonalskatt Angkor Vat, som ble konstruert senere. Phnom Bakheng var et av tre templer på fjelltopper som ble oppført i Khmerrikets hovedstad Angkor i Yasovarmans regjeringstid, de andre to er Phnom Krom og Phnom Bok.
Fedayeen
Fedayeen (arabisk: فدائيون, fidā'ī, flertall fidā'īyun: betyr, «frihetskjempere» eller «selvforsakere» armensk: Ֆէտայի) er et uttrykk brukt for å beskrive flere distinkte, hovedsakelige arabiske militante grupperinger og individuelle forskjellige tider i historien.
Fedayeen er en gruppe mennesker kjent for å være frivillige, ikke knyttet til noen organisert styre eller militær, i den arabiske og muslimske verden. De er vanligvis anvendt der hvor styret har blitt sett på som en fiasko eller ikke-eksisterende. De er assosiert med motstanderrollen mot okkupasjon og tyranni. Navnet fedayeen er brukt for å referere til bevæpnet kamp mot en hvilken som helst form for slaveri basert på deres motstandshandlinger.
Sports Club
Sports Club AS var en treningssenterkjede i Sør-Norge. Kjeden hadde åtte treningssentre i Stavanger, Sandnes, Bergen, Oslo og på Bryne. Selskapet stammet fra en overtakelse av et lokalt treningssenter i 1989 og kjeden var resultatet av overtakelser, nybygg og omstruktureringer initiert av hovedaksjonær og styreformann Bjørn Maaseide.
Selskapet eide sine sentre på Vestlandet, mens senteret i Oslo var franchise-basert. Sports Club hadde per 2006 312 ansatte og 21 000 medlemmer. Selskapet hadde hovedkontor i Havannabygget på Hana i Sandnes.
Elixia
I 2007 ble selskapet slått sammen med Elixia Nordic. Elixia hadde før sammenslåingen 17 sentre på Østlandet og i Trondheim og syv i Finland.
Vælsvanna (Soknedalen)
Vælsvanna eller Vælsvatna i Soknedalen er to mindre innsjøer som ligger i Ringerike kommune, Viken. Vannene ligger nordøst av Jonskollen (529 moh.), sør i Strømsoddbygda (bomvei), vest for Hallingby. Vælsvanna består av Øvre Vælsvannet og Nedre Vælsvannet. Man kan også ta seg til disse vannene fra Jonsrud nord for Veme i Soknedalen (bomvei) og fra Skollerud ved Hallingby i Ådal (bomvei).
Elva Væla dannes ved utløpet av Nedre Vælsvannet og renner sammen med Sogna ved Jonsrud.